Lengua catalana

'O ccatalano (pe ccatalano català, [kətəˈɫa], nomme ufficiale â Catalogna e a ll'Isule Bbaleare), o pure valenzano (valencià, [balensiˈa], nomme ufficiale â Cummunitate Valenzana) è na lengua rumanza parlata 'a cchiú 'e 10 meliune 'e crestiane 'nt'â zzona d''o Mediterraneo Urientale. Lengua ufficiale ô Princepato d'Andorra e â Spagna (addo' è lengua coufficiale e vène parlata â Catalogna, a ll'Isule Bbaleare, â Cummunitate Valenzana e 'nt'a ccerti pparte pure 'e ll'Aragona e d''a Cummunitate Autonoma 'e Murcia) e cu nu statuto 'e lengua reggiunale â Franza (ô Russiglione) e a ll'Italia (â Zardegna, addo' vène parlata 'nt'a cità 'e Alghero), 'o ccatalano è 'a siconna lengua cchiú parlata â Spagna (aropp'ô ccastigliano) e una d''e llengue rumanze cchiú parlate d'Europa.